Пабло Неруда
Па́бло Неру́да () е чилийски поет, писател, публицист, дипломат (консул и генерален консул), политик – комунист, сенатор, кандидат-президент.

Истинското му име е Рикардо Елиесер Нефтали Рейес Басоалто; фамилното име от псевдонима му е в чест на чешкия поет Ян Не́руда.

Биография 
Пабло Неруда е сред великите автори в световната поезия на 20 век, Нобелов лауреат за литература през 1971 година.

„Двайсет любовни стихотворения и една отчаяна песен“ (Veinte poemas de amor y una canción desesperada) от 1924 година е първото произведение на Неруда с международен отзвук и едно от първите по популярност в испаноезичната литература за всички времена. Автобиографията му (1973) е озаглавена „Изповядвам, че живях“ (Confieso que he vivido).

Удостоен е с Международната награда за мир (1950) на просъветския Световен съвет за мир. През 1953 година получава Сталинска награда за мир от съветското правителство.

Издания в България 
 Знамената се раждат (стихотворения) – Народна култура, 1951
 Момиче и планета (избрани стихотворения) – библ. „Съвременни поети“, Народна култура, 1965
 Въглища (роман) – Пабло Неруда и Диего Муньос, Профиздат, 1972
 Океан (поезия) – библ. „Панорама“ № 13, Народна култура, 1974
 Блясък и смърт на Хоакин Муриета – библ. „Театър“ № 35, Народна култура, 1975
 Изповядвам, че живях (мемоари) – серия „Световни мемоари“, Партиздат, 1975 (II изд. 1982)
 Всеобща песен (откъси) – Народна култура, 1976
 Сто сонета за любовта – Народна култура, 1979 (II изд. – ИК „Христо Ботев“, 1994; III изд. – ИК „Кръгозор“, 2012)
 За да се родя, родих се (съд. непубликувани или публикувани само в пер. печат стихотворения в проза, пътеписи, спомени, стихотворения, статии, есета, речи и др.) – поредица „Извори“, Народна култура, 1983
 Светилник на земята (избрани стихотворения) Народна младеж, 1985

В сборници с други автори 
 Откриване на живота (поетична проза) – съст. Нели Константинова/ съд. произведения на Сесар Валиехо, Габриела Мистрал, Пабло Неруда/, изд. Христо Г. Данов, Пловдив, 1984
 Роза на ветровете (избрана преводна поезия) – прев. (от фр., исп., порт., ит.) Жак Битев, ИК Орбел, С., 2001

Източници

Външни препратки 

  Фондация „Неруда“
  Пабло Неруда на сайта на Чилийския университет
  Биография на Неруда на сайта на Нобеловите награди
   Къща музей La Sebastiana
  Стихове от Пабло Неруда
  Petri Liukkonen, Подробна биобиблиография на Пабло Неруда, Books and Writers (kirjasto.sci.fi). Архивирано
  Стихове на Неруда, прочетени от самия него

Чилийски писатели
Чилийски поети
Автобиографи
Псевдоними
Носители на Нобелова награда за литература
Комунисти
Чилийски политици
Консули на Чили
Външна политика на Мексико
Починали в Сантяго
Починали от рак